
DR.31.3.2010 81 

 
melibatkan seramai 43 peserta dengan koperasi RISDA. Koperasi yang 
dimaksudkan adalah Koperasi Pekebun Kecil Daerah Kuala Kangsar Berhad. 
Koperasi ini telah membuat perjanjian dengan 43 peserta yang bukan merupakan 
anggota koperasi untuk membangunkan kawasan kelapa sawit seluas 443 ekar 
tanah milik peserta dengan projek Tanam Semula Kelompok (TSK). 

 Koperasi telah menggunakan surat hak milik peserta untuk menjadikan 
cagaran untuk menjamin pinjaman sebanyak RM615,000 daripada tabung 
pusingan SKM pada tahun 1999. Koperasi juga telah meminjam sebanyak 
RM260,000 daripada Bank Pertanian dulunya ataupun AgroBank, dan RM200,000 
daripada Tabung Sosioekonomi RISDA. Pembangunan tanah telah menghadapi 
masalah akibat kelemahan dalam koperasi dan kemusnahan tanah akibat 
daripada serangan babi dan juga gajah liar. Hanya 175 ekar sahaja telah dapat 
dimajukan. 

Bagi mengatasi masalah projek yang gagal ini pihak SKM bersetuju untuk 
menjadualkan semula pinjaman koperasi berkenaan bagi mengurangkan masalah 
kewangan koperasi. SKM akan mengadakan rundingan lanjut dengan pihak 
koperasi, peserta yang terlibat dan pihak lain yang terlibat supaya projek ini dapat 
dipulihkan semula. Koperasi Pekebun Kecil Daerah Kuala Kangsar Berhad juga 
telah mengenal pasti sebuah koperasi lain iaitu Koperasi Gabungan Pekebun Kecil 
Negeri Perak Berhad untuk menguruskan projek berkenaan. Koperasi gabungan 
ini banyak pengalaman dalam menguruskan ladang kelapa sawit dan mereka 
sendiri mempunyai 404 hektar ladang kelapa sawit di seluruh negeri Perak. 

Izinkan saya menjelaskan kepada Yang Berhormat Labis mengenai isu 
subsidi gula serta peruntukan undang-undang untuk anti-profiteering atau 
pengambilan keuntungan berlebihan dan juga Ahli Yang Berhormat Kinabatangan 
mengenai pengurangan subsidi oleh kerajaan. 

Mengenai cadangan Ahli Yang Berhormat Kinabatangan yang 
mencadangkan kerajaan mengurangkan subsidi, saya kira ia merupakan satu 
cadangan yang baik dan saya mengalu-alukan cadangan tersebut. Untuk 
makluman kerajaan telah menubuhkan Makmal Rasionalisasi Subsidi yang khusus 
untuk mengkaji mekanisme terbaik pemberian subsidi kepada barang-barang 
kawalan seperti petrol, diesel, gula, tepung, LPG dan juga subsidi-subsidi yang 
tidak secara langsung (indirect subsidy). 

Datuk Wira Ahmad Hamzah [Jasin]: Yang Berhormat Menteri. 

Timbalan Yang di-Pertua [Datuk Ronald Kiandee]: Yang Berhormat 
Jasin, Yang Berhormat. 

Dato’ Sri Ismail Sabri bin Yaakob: Hasil kajian makmal tersebut akan 
dibentangkan kelak dan kerajaan akan mengambil pendirian dan keputusan 
selepas pembentangan tersebut. 

Datuk Wira Ahmad Hamzah [Jasin]: Terima kasih, Tuan Yang di-Pertua. 
Terima kasih, Yang Berhormat Menteri. Baru-baru ini kerajaan telah membuat 
keputusan untuk menaikkan harga gula sebanyak 20 sen daripada harga asal. 
Sebelum ini kerajaan telah menanggung subsidi sebanyak RM1.2 bilion untuk 
subsidi gula. Selepas kita naikkan harga maknanya kerajaan terpaksa 
menanggung sebanyak RM1 bilion subsidi. RM1 bilion subsidi ini bukan hanya 
dinikmati oleh sebenarnya rakyat yang sepatutnya menerima tetapi kebanyakan 
daripada subsidi ini dinikmati oleh pengusaha-pengusaha kilang dan sektor-sektor 
pembuatan. 



melibatkan seramai 43 peserta dengan koperasi RISDA. Koperasi yang dimaksudkan adalah Koperasi Pekebun Kecil Daerah Kuala Kangsar Berhad. Koperasi ini telah membuat perjanjian dengan 43 peserta yang bukan merupakan anggota koperasi untuk membangunkan kawasan kelapa sawit seluas 443 ekar tanah milik peserta dengan projek Tanam Semula Kelompok (TSK). Koperasi telah menggunakan surat hak milik peserta untuk menjadikan cagaran untuk menjamin pinjaman sebanyak RM615,000 daripada tabung pusingan SKM pada tahun 1999. Koperasi juga telah meminjam sebanyak RM260,000 daripada Bank Pertanian dulunya ataupun AgroBank, dan RM200,000 daripada Tabung Sosioekonomi RISDA. Pembangunan tanah telah menghadapi masalah akibat kelemahan dalam koperasi dan kemusnahan tanah akibat daripada serangan babi dan juga gajah liar. Hanya 175 ekar sahaja telah dapat dimajukan. Bagi mengatasi masalah projek yang gagal ini pihak SKM bersetuju untuk menjadualkan semula pinjaman koperasi berkenaan bagi mengurangkan masalah kewangan koperasi. SKM akan mengadakan rundingan lanjut dengan pihak koperasi, peserta yang terlibat dan pihak lain yang terlibat supaya projek ini dapat dipulihkan semula. Koperasi Pekebun Kecil Daerah Kuala Kangsar Berhad juga telah mengenal pasti sebuah koperasi lain iaitu Koperasi Gabungan Pekebun Kecil Negeri Perak Berhad untuk menguruskan projek berkenaan. Koperasi gabungan ini banyak pengalaman dalam menguruskan ladang kelapa sawit dan mereka sendiri mempunyai 404 hektar ladang kelapa sawit di seluruh negeri Perak. Izinkan saya menjelaskan kepada Yang Berhormat Labis mengenai isu subsidi gula serta peruntukan undang-undang untuk anti-profiteering atau pengambilan keuntungan berlebihan dan juga Ahli Yang Berhormat Kinabatangan mengenai pengurangan subsidi oleh kerajaan. Mengenai cadangan Ahli Yang Berhormat Kinabatangan yang mencadangkan kerajaan mengurangkan subsidi, saya kira ia merupakan satu cadangan yang baik dan saya mengalu-alukan cadangan tersebut. Untuk makluman kerajaan telah menubuhkan Makmal Rasionalisasi Subsidi yang khusus untuk mengkaji mekanisme terbaik pemberian subsidi kepada barang-barang kawalan seperti petrol, diesel, gula, tepung, LPG dan juga subsidi-subsidi yang tidak secara langsung (indirect subsidy). Datuk Wira Ahmad Hamzah [Jasin]: Yang Berhormat Menteri. Timbalan Yang di-Pertua [Datuk Ronald Kiandee]: Yang Berhormat Jasin, Yang Berhormat. Dato' Sri Ismail Sabri bin Yaakob: Hasil kajian makmal tersebut akan dibentangkan kelak dan kerajaan akan mengambil pendirian dan keputusan selepas pembentangan tersebut. Datuk Wira Ahmad Hamzah [Jasin]: Terima kasih, Tuan Yang di-Pertua. Terima kasih, Yang Berhormat Menteri. Baru-baru ini kerajaan telah membuat keputusan untuk menaikkan harga gula sebanyak 20 sen daripada harga asal. Sebelum ini kerajaan telah menanggung subsidi sebanyak RM1.2 bilion untuk subsidi gula. Selepas kita naikkan harga maknanya kerajaan terpaksa menanggung sebanyak RM1 bilion subsidi. RM1 bilion subsidi ini bukan hanya dinikmati oleh sebenarnya rakyat yang sepatutnya menerima tetapi kebanyakan daripada subsidi ini dinikmati oleh pengusaha-pengusaha kilang dan sektor-sektor pembuatan.